[image: image1.png]




    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 96
                                                                din 29 mai 2019
           privind aprobarea închirierii directe a unor terenuri aferente construcțiilor

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 11.812/25.04.2019, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;
Având în vedere cererea înregistrată la Municipiul Sighişoara cu nr. 10.824/15.04.2019, formulată de doamna Todor Carmen - Elena și soțul acesteia, domnul Todor Serghei - Mihai, cu referire, în esenţă, la închirierea directă a terenului în suprafață de 295 mp., cu categoria de folosință curți – construcții, înscris în C.F. nr. 53514 Sighișoara, cu nr. cadastral/topografic 53514, nr. C.F. vechi 2324, cu nr. topografic 1221/2, aferent construcției – casă de locuit, proprietatea acestora, ca bun comun, situat în Municipiul Sighişoara, str. George Coșbuc, nr. 13;
Având în vedere cererea înregistrată la Municipiul Sighişoara cu nr. 11.630/23.04.2019, formulată de doamna Creța Floarea, cu referire, în esenţă, la închirierea directă a terenului, în suprafață de 360 mp. din suprafața totală de 623 mp., cu categoria de folosință curți – construcții, situat în Municipiul Sighișoara, str. Cloșca, nr. 1, înscris în C.F. nr. 52011 Sighișoara, cu nr. cadastral/topografic 52011, nr. C.F. vechi 9690, cu nr. topografic 2097/2, aferent construcției – spațiu comercial – apartament nr. 2, înscris în C.F. nr. 52011 - C1 - U2 Sighișoara, sub nr. cadastral 52011 - C1 - U2, nr. C.F. vechi 9690/II, cu nr. topografic 2097/2/II, proprietatea acesteia și a soțului său Creța Valer, actualmente decedat;

Având în vedere că, în urma închirierii acestor terenuri nu sunt afectate planurile de sistematizare şi că terenurile nu fac obiectul Legii nr. 10/2001, republicată, cu modificările şi completările ulterioare şi al Legii nr. 247/2005;

Având în vedere prevederile art. 555 - 566, art. 858 - 865 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere că, în urma închirierii acestor terenuri se aduc venituri suplimentare la bugetul local;

Având în vedere Raportul de specialitate comun al Arhitectului Șef și al Direcţiei Administrarea Patrimoniului, înregistrat cu nr. 11.811/25.04.2019, prin care se propune aprobarea închirierii directe a unor terenuri aferente construcțiilor, îndeplinindu-se prevederile legale în acest sens;
    Având în vedere avizele favorabile ale tuturor comisiilor pe domenii de specialitate;
În temeiul  art. 36 (2) lit. “c”, (5) lit. “a” și “b” şi (9), art. 45 (3), art. 115 (1) lit. “b” şi a art. 123 din Legea nr. 215/2001, Legea administraţiei publice locale, republicată, cu modificările şi completările ulterioare,    

                                                     H O T Ă R Ă Ş T E:

Art. 1. (1) Se aprobă închirierea directă a terenului în suprafață de 295 mp., cu categoria de folosință curți – construcții, înscris în C.F. nr. 53514 Sighișoara, cu nr. cadastral/topografic 53514, nr. C.F. vechi 2324, cu nr. topografic 1221/2, către doamna Todor Carmen - Elena și soțul acesteia, domnul Todor Serghei - Mihai, teren aferent construcției – casă de locuit, proprietatea acestora, ca bun comun, situat în Municipiul Sighişoara, str. George Coșbuc, nr. 13. 

(2) Chiria va fi de 177 lei/an, respectiv de 0,60 lei/mp./an, stabilită conform art. 5 alineatul (2) din anexa nr. 8 la Hotărârea Consiliului Local Sighişoara nr. 267/20.12.2018 şi va fi indexată anual cu indicele de inflaţie.

(3) Durata închirierii va fi de 5 (cinci) ani, începând cu data de 01.06.2019.

Art. 2. (1) Se aprobă închirierea directă a terenului în suprafață de 360 mp. din suprafața totală de 623 mp., cu categoria de folosință curți – construcții, înscris în C.F. nr. 52011 Sighișoara, cu nr. cadastral/topografic 52011, nr. C.F. vechi 9690, cu nr. topografic 2097/2, către doamna Creța Floarea, teren aferent construcției – spațiu comercial – apartament nr. 2, înscris în C.F. nr. 52011 - C1 - U2 Sighișoara, cu nr. cadastral 52011 - C1 - U2, nr. C.F. vechi 9690/II, cu nr. topografic 2097/2/II, proprietatea acesteia și a soțului său Creța Valer, actualmente decedat, situat în Municipiul Sighișoara, str. Cloșca, nr. 1.

(2) Chiria va fi de 720 lei/lună, respectiv de 2 lei/mp./lună, stabilită în conformitate cu anexa nr. 1, poziția 24 din Hotărârea Consiliului Local Sighişoara nr. 19/25.01.2018 privind stabilirea tarifelor de bază lunare pe mp., pentru spațiile cu altă destinație decât locuințe și terenurile aferente acestora, care aparțin domeniului public și privat al municipiului și se va indexa cu indicele de inflație semestrial.

(3) Durata închirierii va fi de 5 (cinci) ani, începând cu data de 01.06.2019.
Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Arhitectul Șef, Direcţia Administrarea Patrimoniului, Biroul Buget, Contabilitate, Salarizare – Direcția Economică şi Biroul Juridic din cadrul Municipiului Sighişoara.

Art. 4. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

          Marcu Gheorghe        

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu 13 voturi ”pentru”, 1 vot ”împotrivă” și 5 ”abțineri”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;

  1 ex. Arhitectul Șef;

  3 ex. Direcţia Administrarea Patrimoniului;
  1 ex. Biroul Buget, Contabilitate, Salarizare – Direcția Economică;
  1 ex. Biroul Juridic;

  1 ex. doamna Todor Carmen - Elena și soțul, domnul Todor Serghei – Mihai;

  1 ex. doamna Creța Floarea.
14 ex.

B.A. 
